CELEX: 62015CN0338
Language: bg
Date: 2015-07-07 00:00:00
Title: Дело C-338/15 P: Жалба, подадена на 7 юли 2015 г. от Claire Staelen срещу решението, постановено от Общия съд (четвърти състав) на 29 април 2015 г. по дело T-217/11, Staelen/Европейски омбудсман

7.9.2015   
            
            
               BG
            
            
               Официален вестник на Европейския съюз
            
            
               C 294/43
            
         Жалба, подадена на 7 юли 2015 г. от Claire Staelen срещу решението, постановено от Общия съд (четвърти състав) на 29 април 2015 г. по дело T-217/11, Staelen/Европейски омбудсман
   (Дело C-338/15 P)
   (2015/C 294/55)
   Език на производството: френски
   
      Страни
   
   
      Жалбоподател: Claire Staelen (представител: V. Olona, avocate)
   
      Друга страна в производството: Европейски омбудсман
   
      Искания на жалбоподателя
   
   Жалбоподателят иска от Съда:
   
               —
            
            
               да отмени решението от 29 април 2015 г. от Общия съд по дело T-217/11 (Staelen/Европейски омбудсман);
            
         
               —
            
            
               в съответствие с това, да вземе предвид искането на жалбоподателя за обезщетение за морални вреди, претърпени в резултат на поведението на насрещната страна, оценени от жалбоподателя в размер на 50  000 EUR;
            
         
               —
            
            
               да се произнесе по направените от жалбоподателя искания пред първата инстанция, с изключение на искането му за обезщетение за морални вреди;
            
         
               —
            
            
               да осъди ответника да заплати съдебните разноски пред двете инстанции.
            
         
      Основания и основни доводи
   
   Жалбоподателят изтъква шест основания в подкрепа на жалбата си, изведени едновременно от грешки в правото и от изопачаване на факти.
   На първо място жалбоподателят счита, че Общият съд е допуснал грешка в правото, както и изопачаване на фактите, доколкото жалбоподателят бил отказал проверката по собствена инициатива на омбудсмана. Общият съд също така бил изопачил предмета на жалбата.
   На второ място той поддържа, че Общият съд е допуснал грешка в правото, като е тълкувал неправилно член 288 ДФЕС, както и Решение 94/262 (1), лишавайки ги от полезен ефект.
   На трето място той изтъква, че Общият съд е извършил изопачаване на фактите относно продължителността на дискриминацията на вписването в списъка на подходящите кандидати.
   На четвърто място той се упреква Общия съд, че е изопачил фактите и е допуснал грешка в правото, като е счел, че омбудсманът не е нарушил задължението си за прозрачност и за дължимата грижа.
   На пето място той упреква Общия съд, че е отхвърлил прилагането на решението на председателя на Европейския парламент от 23 февруари 2003 г., както и Кодекса за добро поведение на администрацията.
   На последно място той счита, че погрешно Общият съд е приел, че омбудсманът не е трябвало да разглежда унищожаването на цялото досие на конкурса.
   
      (1)  Решение 94/262/EОВС, EО, Евратом на Европейския парламент от 9 март 1994 година относно правилата и общите условия за изпълнението на функциите на омбудсмана (ОВ L 113, стр. 15; Специално издание на български език, 2007 г., глава 1, том 1, стр. 132).